আব্দুর রহিম, পঞ্চগড় প্রতিনিধি: সন্ত্রাস,জঙ্গিবাদ,মাদক,বাল্যবিবাহ ও দুর্নীতি প্রতিরোধে এক যোগে লাখো কন্ঠে শপথ নিয়েছে পঞ্চগড় জেলার শিক্ষার্থীরা । জেলা প্রশাসনের আয়োজনে আজ বৃহস্পতিবার সকাল ১১ টায় জেলার সকল শিক্ষা প্রতিষ্ঠানে এক যোগে এই শপথ পাঠ অনুষ্ঠান অনুষ্ঠিত হয়। পঞ্চগড় জেলার ৩৮৯ টি শিক্ষা প্রতিষ্ঠানের ১ লাখ ৪৩ হাজার ৯’শ ২০ জন শিক্ষার্র্থী এই শপথ অনুষ্ঠানে অংশ নেয়। প্রত্যেক শিক্ষা প্রতিষ্ঠানের প্রধানরা এই শপথ বাক্য পাঠ করান। এদিকে পঞ্চগড় বিপি সরকারি উচ্চ বিদ্যালয়ে শপথ গ্রহণ অনুষ্ঠানে উপস্থিত ছিলেন রংপুর বিভাগীয় কমিশনার কাজী হাসান আহমেদ,জেলা প্রশাসক অমল কৃষ্ণ মন্ডল, পুলিশ সুপার গিয়াস উদ্দিন আহমেদ,অতিরিক্ত জেলা প্রশাসক মোহাম্মদ গোলাম আজম(রাজস্ব),অতিরিক্ত জেলা প্রশাসক সাবির্ক আব্দুল আলিম খান ওয়ারেশী,সদর থানার অফিসার ইনচার্জ রবিউল হাসান সরকার প্রমুখ । শপথ শেষে পঞ্চগড় বিপি সরকারী উচ্চ বিদ্যালয়ে সংক্ষিপ্ত আলোচনা সভা অনুষ্ঠিত হয়।